**ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՄԱՐԱԼԻԿ ՔԱՂԱՔԻ ՏՈՆԻ և ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ՕՐՎԱ ԱՌԹԻՎ**

Սիրելի անեցիներ, սիրելի մարալիկցիներ, շնորհավորում եմ բոլորիս մեր քաղաքի՝ Մարալիկի տոնի կապակցությամբ։ Այսօր մենք նշում ենք Մարալիկի 195 ամյակը։

Մենք հպարտությամբ ենք փաստում, որ մեր փոքր քաղաքը օրեցօր դառնում է ավելի զարգացող, գունեղ և ներկայանալի։ Գունառատ և հագեցած է դառնում մեր քաղաքի առօրյան՝ շնորհիվ մեր համաքաղաքացիների և այն մարդկանց, ովքեր ապրում և արարում են Մարալիկի հանդեպ սիրո և պարտքի գիտակցումով։ Մեր նպատակը ոչ միայն եղածը պահպանելն, այլև մեր քաղաքն ավելի լավը դարձնելը և այն սերունդներին փոխանցելն է։ Մեր քաղաքին մաղթում եմ հավերժություն, անդադար հզորացում և բարեկեցություն։

Ուզում եմ նաև ջերմորեն շնորհավորել Անի համայնքի տեղական ինքնակառավարման մարմնի բոլոր ներկայացուցիչներին մասնագիտական տոնի կապակցությամբ։ Ինքնակառավարման համակարգը չափազանց կարևոր դերակատարություն ունի ինչպես համայնքի, այնպես էլ պետության զարգացման ապահովման գործընթացում։

Կրկին շնորհավորում եմ մասնագիտական տոնի առթիվ, մաղթում եմ բարեկեցություն և նորանոր հաջողություններ ձեզ վստահված առաքելության իրականացման գործում։